Diari Oficial de la Generalitat Valenciana


Sumari del DOGV 342, del 17-02-1986 (1986/805757)

DECRET 4/1986, de 27 de gener, del Consell de la Generalitat Valenciana, pel que s'acorda la suspensió del Pla General d'Ordenació Urbana de València i la seua Comarça en el terme municipal d'Almàssera.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/01/27/4/dof/vci/html**

### Dades del document

Número de DOGV
:   342

Data del DOGV
:   17-02-1986

Secció del DOGV
:   DISPOSICIONS GENERALS

Número del document
:   1986/805757


Data del document
:   27-01-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 4/1986, de 27 de gener, del Consell de la Generalitat Valenciana, pel que s'acorda la suspensió del Pla General d'Ordenació Urbana de València i la seua comarca en el terme municipal d'Almàssera.  
El Municipi d'Almàssera es troba en l'àrea de la Corporació Administrativa «Gran València», segons la Llei d'Ordenació Urbana de València i la seua Comarca, Text articulat aprovat per Decret de 14 d'octubre de 1949 en desenvolupament de la Llei de Bases de 18 de desembre de 1946, i està subjecte al Pla General de València i la seua Comarca adaptat a la solució Sud aprovat definitivament per Decret 1988/1966, de 30 de juny.   
Les determinacions d'aquest Pla General d'Ordenació Urbana de València i la seua Comarca -que no ha estat adaptat a la Llei del Sòl -no han tingut cap desenvolupament posterior en Almàssera i resulten totalment insuficients.   
A la vista d'aquesta situació l'Ajuntament d'Almàssera, mitjançant Acord Plenari de 14 de març de 1985, sol·licità al Consell de la Generalitat Valenciana la suspensió de la vigència del Pla General d'Ordenació Urbana de València i la seua Comarca, en el seu àmbit municipal, donada la seva total inaplicabilitat i amb la finalitat d?elaborar unes Normes Complementàries i Subsidiàries de Planejament de caràcter transitori en el termini establert per la Llei.   
En base als informes tècnics que s'acompanyen i segons allò disposat en l'article 51 de la Llei del Sòl i Ordenació Urbana i article 163 del Reglament de Planejament, aprovat per Real Decret 2159/1978, de 23 de juny, es van sol·licitar informes de la Corporació Administrativa Gran València i de l'Organ Consultiu Superior de Planejament, els quals es van rendir positivament en dates de 30 de juliol i 10 de juliol de 1.985, respectivament.   
En atenció d'aquests motius, complerts els tràmits preceptius, tenint la Generalitat Valenciana competència exclusiva en matèria d'urbanisme en base a allò disposat en l'article 31.9 de l'Estatut d'Autonomia i corresponent al Consell la facultat de suspendre la vigència dels Plans en el seu territori segons allò disposat en l'article 11.d) del Decret 299/1979, de 26 de gener, sobre transferència de competències en matèria d'urbanisme, a proposta del Conseller d'Obres Públiques, Urbanisme i Transports i amb la deliberació prèvia del Govern València, en sessió celebrada el 27 de gener de 1986,   
DECRETE:   
Article primer  
1. D'acord amb allò disposat en l'article 51 de la Llei 1.346/1976, de 9 de abril, del Sòl i Ordenació Urbana, Text Refós de 9 d'abril de 1.976, i en l'article 163 del Reglament de Planejament aprovat per Reial Decret 2159/1978, de 23 de juny, i a instància de l'Ajuntament d'Almàssera, se suspén la vigència del Pla General d'Ordenació Urbana de València i la seua Comarca adaptat a la Solució Sud del Riu Túria i aprovat definitivament per Decret 1.988/1966, de 30 de juny, a tot el terme municipal d'Almàssera.   
2. Mentre no s'aprove el Pla revisat, i fins a l'aprovació definitiva de les Normes Complementàries i Subsidiàries de Planejament que es dicten per a ordenar provisionalment el territori del terme municipal d'Almàssera, queda suspés l'atorgament de llicències en el dit terme municipal.   
Article segon  
1. En el termini màxim de sis mesos des de l'entrada en vigor d?aquest Decret es dictaran Normes Complementàries i Subsidiàries de Planejament que regulen l'ordenació urbanísitca en dit Terme Municipal.   
2. Transcorregut el termini indicat en l'apartat anterior sense haver-se aprovat les Normes Complementàries i Subsidiàries de Planejament del Municipi d'Almàssera, el Pla General d'Ordenació Urbana de València i la seua Comarca adaptat a la solució Sud del riu Turia recobrarà tota la seua vigència, quedant sense efecte la suspensió disposada en el present Decret.   
Article tercer  
La suspensió de la vigència del Pla General d'Ordenació Urbana de València i la seua Comarca, disposada en el present Decret, haurà de publicar-se en el Boletín Oficial del Estado, en el Butlletí Oficial de la Província i en un dels periòdics de major difusió en aquesta.   
DISPOSICIO FINAL:   
El present Decret entrarà en vigor el mateix dia de la seua publicació en el Diari Oficial de la Generalitat Valenciana   
València, a 27 de gener de 1986.   
El President de la Generalitat,  
JOAN LERMA I BLASCO  
Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI